भारतीय प्रतिस्पर्धा आयोग
भारतीय प्रतिस्पर्धा आयोग ने इंडिया बिजनेस एक्सीलेंस फंड IV, इंडिया एसएमई इन्वेस्टमेंट्स फंड- I, मोतीलाल ओसवाल फिनवेस्ट लिमिटेड और अन्य के द्वारा सिम्पोलो विट्रिफाइड प्राइवेट लिमिटेड में हिस्सेदारी के अधिग्रहण की मंजूरी दी
भारतीय प्रतिस्पर्धा आयोग  ने इंडिया बिजनेस एक्सीलेंस फंड IV, इंडिया एसएमई इन्वेस्टमेंट्स फंड- I, मोतीलाल ओसवाल फिनवेस्ट लिमिटेड और अन्य के द्वारा सिम्पोलो विट्रिफाइड प्राइवेट लिमिटेड में हिस्सेदारी के अधिग्रहण की मंजूरी दी है।
प्रस्तावित संयोजन में इंडिया बिजनेस एक्सीलेंस फंड IV , इंडिया एसएमई इन्वेस्टमेंट्स फंड - I , मोतीलाल ओसवाल फिनवेस्ट लिमिटेड , सिम्पोलो सेरामिक्स के साझीदार   और नेक्सियन इंटरनेशनल प्राइवेट लिमिटेड  के शेयरधारक, जैसे, अघारा एंड संस  और सेरामिचे स्पेरांजा एसपीए  द्वारा सिम्पोलो विट्रिफाइड प्राइवेट लिमिटेड  में शेयरधारिता का अधिग्रहण शामिल है। प्रस्तावित संयोजन में एससी और नेक्सियन के कारोबार को एसवीपीएल में स्थानांतरित करने पर भी विचार किया गया है।
एसवीपीएल विट्रीफाइड टाइल्स की डिजाइन बनाने, निर्माण और बिक्री करने का कारोबार करती है। यह विभिन्न प्रकार की टाइलों, सैनिटरीवेयर और बाथ फिटिंग्स, नल और संबद्ध उत्पादों का भी कारोबार करती है। इसकी सहायक कंपनी, नेक्सियन सर्फेस एक नई निगमित कंपनी है, जो एसवीपीएल की पूर्ण स्वामित्व वाली सहायक कंपनी है और वर्त्तमान में यह किसी व्यवसाय का संचालन नहीं करती है।
आईबीईवी IV एक श्रेणी II वैकल्पिक निवेश कोष  है, जो भारतीय प्रतिभूति और विनिमय बोर्ड  में पंजीकृत है और प्राथमिक रूप से इक्विटी और इक्विटी से जुड़े दस्तावेजों और/या ऋण और/या असुरक्षित लेकिन अधिक लाभकारी ऋणों या भारतीय या भारत से संबंधित अन्य कंपनियों के ऋण/इक्विटी में निवेश करता है। यह मध्यम आकार की कंपनियों को विकास पूंजी प्रदान करता है। एमओएफपीएल भारतीय रिजर्व बैंक के साथ पंजीकृत एक गैर-बैंकिंग वित्तीय कंपनी है। यह मुख्य रूप से उधार और संबंधित गतिविधियों के क्षेत्र में कारोबार करती है। एमओएफपीएल और आईबीईएफ IV दोनों मोतीलाल समूह से संबंधित हैं। एमओएफपीएल मोतीलाल ओसवाल फाइनेंशियल सर्विसेज लिमिटेड  की पूर्ण स्वामित्व वाली सहायक कंपनी है। एमओ अल्टरनेट इन्वेस्टमेंट एडवाइजरर्स प्रा लि. एमओएफएसएल की एक अन्य पूर्ण स्वामित्व वाली सहायक कंपनी है, जो आईबीईएफ की निवेश प्रबंधक है।
इंडिया एसएमई, भारत में सेबी एआईएफ कैट II लाइसेंस के तहत एक निजी इक्विटी फंड है।
एससी पार्टनर्स, लक्ष्य कंपनी के मुख्य संस्थापक  समूह का हिस्सा है। एससी पार्टनर्स के सात  के पास अघारा की 68 प्रतिशत हिस्सेदारी है। इन सात एससी पार्टनर्स  की वर्तमान में एसवीपीएल, नेक्सियन  और एससी में से प्रत्येक में हिस्सेदारी है।
अघारा एक निवेश फर्म है, जिसका नेक्सियन में 50 प्रतिशत शेयरधारिता के अलावा भारत में कोई व्यावसायिक कारोबार नहीं है। सिरेमिचे एसपीए का भारत में कोई व्यावसायिक कारोबार नहीं है और इसकी नेक्सियन में 50 प्रतिशत शेयरधारिता है। सिरेमिचे एसपीए, इटली में निगमित कंसोर्ज़ियो डिजिट टाइल एस.सी.आर.एल की मूल इकाई है। कंसोर्ज़ियो डिजिट टाइल एस.सी.आर.एल. इटली में टाइल्स, लकड़ी, निर्माण सामग्री और सेनेटरी उपकरणों का थोक व्यापार करती है।
एससी, एसवीपीएल के माध्यम से, सभी प्रकार के सैनिटरीवेयर और बाथ फिटिंग, नल और संबद्ध उत्पादों के डिजाइन, निर्माण, आपूर्ति और वितरण का कारोबार करती है तथा वितरकों, डीलरों और खुदरा विक्रेताओं की मदद से भारत और विदेशों में विनिर्माताओं, वास्तुकारों एवं गृह स्वामियों को उत्पादों की आपूर्ति/वितरण करती है।
नेक्सियन भारत और विदेशों में वितरकों, डीलरों और खुदरा विक्रेताओं के नेटवर्क के माध्यम से विनिर्माताओं, वास्तुकारों एवं गृह स्वामियों के लिए प्रीमियम विट्रिफाइड टाइल्स की डिजाइनिंग, निर्माण और बिक्री का व्यवसाय करती है। यह ग्राहकों के लिए तीसरे पक्ष द्वारा निर्मित विट्रीफाइड टाइल्स का भी व्यापार करती है।
सीसीआई का विस्तृत आदेश जल्द ही जारी किया जायेगा।